
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 553 

18 Απριλίου 2007 


ΠΡΟΕΔΡΙΚΟ ΔΙΑΤΑΓΜΑ 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΚΩΣΤΑ ΔΗΜΗΤΡΙΟΥ ΔΡΟΣΟΥ»και 
κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 14.1.1970 ιδιόγραφη διαθήκη του Κωνσταντί¬ 
νου Δρόσου του Δημητρίου, που δημοσιεύθηκε από το 
Μον. Πρωτ. Αθηνών με το υπ’ αριθμ. 280/1972 πρακτικό 
του και κηρύχθηκε κυρία με την 121/1973 απόφασή του, 
με την οποία εγκατέστησε καταπιστευματοδόχο του 
την Κοινότητα Αγίου Γεωργίου Νηλείας Βόλου του Ν. 
Μαγνησίας, με την υποχρέωση να προβεί στη σύσταση 
ιδρύματος με την επωνυμία «ΙΔΡΥΜΑ ΚΩΣΤΑ ΔΗΜΗΤΡΙ- 
ΟΥ ΔΡΟΣΟΥ» και έδρα τον Αγιο Γεώργιο Νηλείας. 

2. Τις διατάξεις των άρθρων: α) 95 και 98 του α.ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Το υπ’ αριθμ. 2182/18.4.2001 έγγραφο του Δήμου 
Μηλεών καθώς και την υπ’ αριθμ. 490/18.10.2004 πράξη 
αποδοχής της συμβολαιογράφου Μηλεών Αγνής Σαχι- 
νίδου συζ. Χρήστου Σταυρίδη. 

4. Την από 16.2.2006 γνωμοδότηση του Συμβουλίου 
Εθνικών Κληροδοτημάτων. 

5. Την υπ’ αριθμ. 37930/ΔΙΟΕ 1264/14.10.2005 (ΦΕΚ 1432 
τ.Β') κοινή απόφαση του Πρωθυπουργού και του Υπουρ¬ 
γού Οικονομίας και Οικονομικών, με την οποία καθο¬ 
ρίσθηκαν αρμοδιότητες των Υφυπουργών Οικονομίας 
και Οικονομικών. 

6. Την υπ’ αριθμ. 30356/14.3.2006 κοινή απόφαση του 
Πρωθυπουργού και του Υπουργού υγείας και Κοινωνικής 
Αλληλεγγύης, με την οποία καθορίσθηκαν αρμοδιότητες 
των Υφυπουργών Υγείας και Κοινωνικής Αλληλεγγύης. 

7. Την υπ’ αριθμ. ΔΙΔΚ/Φ.1/2/6139/23.3.2004 κοινή από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης, με την 
οποία καθορίσθηκαν αρμοδιότητες των Υφυπουργών 
Εσωτερικών, Δημόσιας Διοίκησης και Αποκέντρωσης. 

Με πρόταση του Υφυπουργού Εσωτερικών, Δημόσιας 
Διοίκησης και Αποκέντρωσης, του Υφυπουργού Οικονο¬ 
μίας και Οικονομικών και του Υφυπουργού Υγείας και 
Κοινωνικής Αλληλεγγύης αποφασίζουμε: 


Αρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία: «ΙΔΡΥΜΑ ΚΩΣΤΑ ΔΗΜΗΤΡΙΟΥ ΔΡΟ¬ 
ΣΟΥ», η οποία έγινε με την από 14.1.1970 ιδιόγραφη 
διαθήκη του Κωνσταντίνου Δρόσου του Δημητρίου, ο 
οποίος εγκατέστησε καταπιστευματοδόχο του την Κοι¬ 
νότητα Αγίου Γεωργίου Νηλείας Βόλου του Ν. Μαγνησί¬ 
ας, με την υποχρέωση να προβεί στη σύστασή του. 

Το ίδρυμα τούτο αποτελεί νομικό πρόσωπο ιδιωτι¬ 
κού δικαίου, υπάγεται στην εποπτεία και τον έλεγχο 
των Υπουργών Εσωτερικών, Δημόσιας Διοίκησης και 
Αποκέντρωσης, Οικονομίας και Οικονομικών, καθώς και 
Υγείας και Κοινωνικής Αλληλεγγύης και διέπεται από 
τις διατάξεις της ανωτέρω συστατικής του πράξης, του 
παρακάτω οργανισμού, του α.ν. 2039/1939 και των δια¬ 
ταγμάτων που εκδόθηκαν ή θα εκδοθούν σε εκτέλεση 
του νόμου τούτου. 

2. Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δώδε¬ 
κα (12) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και Διαχείρισης του Κοινωφελούς Ιδρύ¬ 
ματος με την επωνυμία «ΙΔΡΥΜΑ ΚΩΣΤΑ ΔΗΜΗΤΡΙΟΥ 
ΔΡΟΣΟΥ». 

Άρθρο 1 

Μορφή- Επωνυμία-Έδρα- Σφραγίδα 

1. Το Κοινωφελές Ίδρυμα με την επωνυμία «ΙΔΡΥΜΑ 
ΚΩΣΤΑ ΔΗΜΗΤΡΙΟΥ ΔΡΟΣΟΥ» που συστήθηκε με την 
από 14 Ιανουάριου 1970 ιδιόγραφη διαθήκη του Κωνστα¬ 
ντίνου Δημητρίου Δρόσου, αποτελεί Νομικό Πρόσωπο 
Ιδιωτικού Δικαίου και διέπεται από τις διατάξεις της 
παραπάνω συστατικής πράξης, του παρόντος οργα¬ 
νισμού, του α.ν. 2039/1939 όπως κάθε φορά ισχύει ο 
Νόμος αυτός και των διαταγμάτων που εκδόθηκαν ή 
θα εκδοθούν σε εκτέλεση του Νόμου τούτου. 

2. Έδρα του Ιδρύματος είναι το Τοπικό Διαμέρισμα 
Αγίου Γ εωργίου Νηλείας Δήμου Μηλεών. 

3. Η σφραγίδα του Ιδρύματος είναι στρογγυλή και 
αναγράφει περιμετρικά μέσα σε πλαίσιο την επωνυμία 
του Ιδρύματος και στο μέσον αυτής, την έδρα και το 
έτος έγκρισης της σύστασής του. 

Αρθρο 2 
Σκοπός 

Σκοπός του Ιδρύματος είναι: α) Η δια γάμου απο¬ 
κατάσταση οικονομικά αδύνατων θυγατέρων και β) η 
εκτέλεση έργων κοινής ωφελείας εντός της περιφέρειας 
του Τοπικού Διαμερίσματος Αγίου Γεωργίου Νηλείας 
του Δήμου Μηλεών. Ο τρόπος και η προτεραιότητα 
της ικανοποίησης των σκοπών του Ιδρύματος θα κα¬ 
θορίζεται από τη Διοίκηση του Ιδρύματος, με βάση τις 
διαθέσιμες προσόδους και τα εισοδήματα της περιου¬ 
σίας του Ιδρύματος. Κατά την εκπλήρωση των σκοπών 
αυτών πρέπει να πρυτανεύουν τα εξής: 

α) Ως προς την δια γάμου αποκατάσταση οικονομικά 
αδύνατων θυγατέρων αυτές πρέπει να συγκεντρώνουν 
τα κατωτέρω προσόντα: 1) Οικονομική αδυναμία, δηλαδή 
να αποζούν από την εργασία τους και να μην έχουν 
εισοδήματα από ακίνητα που να υπερβαίνουν το όριο 
οικονομικής αδυναμίας. 2) Ανεπίληπτο ήθος και διαγωγή 
κοσμιωτάτη. 3) Να προτιμούνται οι ορφανές και από 
τους δυο γονείς και κατόπιν από τον ένα γονέα. 4) Να 
προτιμούνται οι καταγόμενες και οι γεννηθείσες στο 
Τοπικό Διαμέρισμα Αγίου Γεωργίου Νηλείας του Δήμου 
Μηλεών. 5) Οι ενισχυόμενες πρέπει πριν από την τέλεση 
του γάμου τους να αναλάβουν ρητά την υποχρέωση να 
εγκατασταθούν στο Τοπικό Διαμέρισμα Αγίου Γεωρ¬ 
γίου Νηλείας του Δήμου Μηλεών επί μια τουλάχιστον 
δεκαετία μετά την τέλεση του γάμου τους, καθόσον 
σε διαφορετική περίπτωση θα υποχρεούνται να επι¬ 
στρέφουν απροφάσιστα και νομιμότοκα στο Ίδρυμα τη 
ληφθείσα βοήθεια. 

β) Ως προς την εκτέλεση κοινοτικών έργων κοινής 
ωφέλειας, αυτά θα εκτελούνται εντός του Τοπικού Δι¬ 
αμερίσματος Αγίου Γεωργίου Νηλείας και θα έχουν 
προτεραιότητα έργα οδοποιίας, υδρεύσεως και αρδεύ- 
σεως. 

Αρθρο 3 

Περιουσία- Πόροι 

1. Περιουσία του Ιδρύματος αποτελούν τρία συνεχό¬ 
μενα καταστήματα που βρίσκονται στην Αθήνα και στο 
ισόγειο πολυκατοικίας επί της οδού Ανδρέα Μεταξά, 
αριθμ. 12 (περιοχή Εξαρχείων) με τα στοιχεία Κ5, Κ6 και 
Κ7 έχοντα μετά την ενοποίηση συνολική επιφάνεια του 
ισογείου ενενήντα οκτώ (98) τ.μ., του υπογείου πενήντα 
(50) τ.μ. και του παταριού σαράντα εννέα(49) τ.μ. 

2. Πόροι του Ιδρύματος είναι: 

α) Τα εισοδήματα από την εκμετάλλευση των περι¬ 
ουσιακών του στοιχείων. 

β) Οι τόκοι από τις καταθέσεις του σε Τράπεζα ή 
άλλους πιστωτικούς οργανισμούς. 

γ) Οι χρηματικές παροχές ή επιχορηγήσεις καθώς 
και οι κληροδοσίες και δωρεές οιουδήποτε φυσικού ή 
νομικού προσώπου προς αυτό. 

Αρθρο 4 

Διοίκηση 

1. Το Ίδρυμα διοικείται από Πενταμελές Διοικητικό 
Συμβούλιο που αποτελείται από τους: 

α) Τον εκάστοτε Πρόεδρο του Τοπικού Συμβουλίου 
του Τοπικού Διαμερίσματος Αγίου Γεωργίου Νηλείας 
του Δήμου Μηλεών ως Πρόεδρο. 

β) Τον εκάστοτε εκλεγμένο πλειοψηφούντα Σύμβουλο 
του επιλαχόντος συνδυασμού του Τοπικού Συμβουλίου 


του Τοπικού Διαμερίσματος Αγίου Γεωργίου Νηλείας 
του Δήμου Μηλεών. 

γ) Γεώργιο Αλεξάνδρου Κακλαμάνο, κτηματία. 

δ) Νικόλαο Χαριλάου Κουτσίκο, κτηματία. 

ε) Ελένη Γεωργίου Σακελλαρίου, ασκούμενη δικηγό¬ 
ρο. 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία τον Αντιπρόεδρο, 
τον Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιο- 
δήποτε λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με κοινή από¬ 
φαση των υπολοίπων μελών, σύμφωνα με τις διατάξεις 
της συστατικής πράξης και του άρθρου 99 του α.ν. 
2039/1939. 

4. Το Διοικητικό συμβούλιο συνεδριάζει τακτικά κάθε 
εξάμηνο και εκτάκτως όποτε το ζητήσει ο Πρόεδρος 
ή δύο από τα μέλη του, με γραπτή αίτησή τους προς 
τον Πρόεδρο, πάντοτε όμως με γραπτή πρόσκληση του 
Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. 
Μεταξύ των παρόντων πρέπει υποχρεωτικά να είναι και 
ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβά- 
νονται κατά πλειοψηφία των παρόντων μελών και σε 
περίπτωση ισοψηφίας ισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συ¬ 
νεχείς συνεδριάσεις, θεωρείται ότι έχει παραιτηθεί και 
η κενή θέση αυτού συμπληρώνεται κατά τα οριζόμενα 
στην παράγραφο 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρίζονται όλες 
οι αποφάσεις που λαμβάνονται από αυτό, καθώς και η 
γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που 
μετέχουν στη συνεδρίαση. Τα μέλη του Διοικητικού Συμ¬ 
βουλίου προσφέρουν τις υπηρεσίες τους χωρίς αμοιβή. 
Δικαιούνται, όμως, οδοιπορικών ή άλλων εξόδων που 
δαπάνησαν για την εκτέλεση υπηρεσίας του Ιδρύματος, 
εφόσον έγιναν έπειτα από ειδική εντολή του Διοικητικού 
Συμβουλίου και αποδεικνύεται ότι πραγματοποιήθηκαν 
νόμιμα. 

Αρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται 
την περιουσία του Ιδρύματος και γενικά αποφασίζει 
για κάθε θέμα που αφορά στη διοίκηση και λειτουργία 
του, τη διάθεση των πόρων αυτού, καθώς και για κάθε 
ενέργεια που σχετίζεται με την εκπλήρωση του σκο¬ 
πού του, πάντοτε όμως σύμφωνα με τις διατάξεις της 
συστατικής πράξης, του παρόντος οργανισμού, του α.ν. 
2039/1939 και των διαταγμάτων που εκδόθηκαν ή θα 
εκδοθούν σε εκτέλεση του Νόμου τούτου, καθώς και 
των λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο αρχή τον προϋπο¬ 
λογισμό και απολογισμό του Ιδρύματος, σύμφωνα με 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


10757 


τις διατάξεις των άρθρων 101 και 102 του α.ν. 2039/1939 
και του από 20.12.1939 β.δ/τος (Φ.Ε.Κ. 552 Α'). 

Μαζί με τον απολογισμό καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και 
του παθητικού του Ιδρύματος. 

β) Αποφασίζει την πρόσληψη του αναγκαίου προσωπι¬ 
κού του Ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και 
τα ειδικότερα καθήκοντα του παραπάνω προσωπικού, 
καθώς και την αμοιβή του σύμφωνα με τους όρους 
των συλλογικών συμβάσεων εργασίας και τις διατάξεις 
γενικότερα της εργατικής νομοθεσίας. 

γ) Αποφασίζει για κάθε θέμα που έχει σχέση με την 
εύρυθμη λειτουργία των υπηρεσιών του Ιδρύματος. 

δ) Αποφασίζει για την αποδοχή ή αποποίηση κληρο¬ 
νομιών, κληροδοσιών και δωρεών, καθώς και για την 
ανακήρυξη ευεργετών και δωρητών του Ιδρύματος. 

Αρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του Ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως 
ή με πρόσωπο που ορίζεται από αυτόν και εγκρίνεται 
με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου πέντε (5) τουλάχιστον μέ¬ 
ρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σ’ 
αυτήν δε συζητείται, εκτός αν πρόκειται για επείγουσα 
υπόθεση και συμφωνήσει γί αυτό η πλειοψηφία των 
παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα 
της συζήτησης. Μπορεί, όμως όποτε κρίνει σκόπιμο, 
να αναθέτει την εισήγηση διαφόρων θεμάτων σε άλλο 
μέλος του Διοικητικού Συμβουλίου. 

ε) Αλληλογραφεί με τις αρχές και υπογράφει όλα τα 
έγγραφα του Ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του 
Ιδρύματος, εκτελεί τις αποφάσεις του Διοικητικού Συμ¬ 
βουλίου και ενεργεί σύμφωνα με τις ειδικές εξουσιοδο¬ 
τήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή 
κωλύματος τούτου, άλλο μέλος του Διοικητικού Συμ¬ 
βουλίου που ορίζεται με απόφαση αυτού. 

Αρθρο 7 

Αρμοδιότητες Γ ραμματέα 

1. Ο Γραμματέας του Ιδρύματος: 
α) Συνυπογράφει με τον Πρόεδρο κάθε έγγραφο του 
Ιδρύματος προς τους τρίτους. 

β) Φροντίζει για τη σύνταξη των πρακτικών του Διοι¬ 
κητικού Συμβουλίου, 
γ) Διεκπεραιώνει την αλληλογραφία. 


δ) Φυλάσσει τα έγγραφα, τα βιβλία (εκτός από τα 
διαχειριστικά) και τη σφραγίδα του Ιδρύματος και ευ- 
θύνεται για την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω 
ειδικών συνθηκών), να βοηθείται από υπάλληλο του 
Ιδρύματος, την ευθύνη όμως για την ενέργεια τούτου 
φέρει πάντοτε ο ίδιος. 

3. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου, όπως 
ορίζεται με απόφαση αυτού. 

Αρθρο 8 

Αρμοδιότητες Ταμία 

1. Ο Ταμίας του Ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του Ιδρύματος σε ένα από 
τα πιστωτικά Ιδρύματα που ορίζονται στο άρθρο 73 
του α.ν. 2039/1939 έχοντας την ευχέρεια να παρακρατεί 
από αυτά ένα μικρό ποσό, που είναι αναγκαίο για την 
πληρωμή έκτακτων και επειγουσών δαπανών του Ιδρύ¬ 
ματος, το ύψος του οποίου καθορίζεται με απόφασή του 
Διοικητικού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντο¬ 
λή του Προέδρου ή του νόμιμου αναπληρωτή του. 

δ) Τηρεί και φυλάσσει τα διαχειριστικά βιβλία και 
στοιχεία του Ιδρύματος. 

ε) Φροντίζει για την έγκαιρη κατάρτιση και υποβολή 
στο Διοικητικό Συμβούλιο των σχεδίων προϋπολογι¬ 
σμού, απολογισμού και ισολογισμού του Ιδρύματος. 

3. Τον Ταμία, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου που ορίζεται 
με απόφαση αυτού. 

Αρθρο 9 

Οικονομική Διαχείριση 

1. Η οικονομική διαχείριση του Ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και 
λήγει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυ¬ 
βέρνησης του σχετικού π.δ/τος έγκρισης της σύστασης 
του Ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου, που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρ¬ 
τίζονται σύμφωνα με τις διατάξεις των άρθρων 101 και 
102 του α.ν. 2039/1939 και του από 20.12.1939 σχετικού 
δ/τος (Φ.Ε.Κ. 552 Α'). 

Άρθρο 10 

Βιβλία και Στοιχεία 

1. Το Ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κα¬ 
ταχωρίζονται με χρονολογική σειρά και με λογιστική 

τάξη, όλα τα έσοδα και τα έξοδα του Ιδρύματος που 
πραγματοποιούνται κατά τη διάρκεια χρήσης. 

δ) Βιβλίο - μητρώο χορήγησης οικονομικών ενισχύσε¬ 
ων, στο οποίο καταχωρίζονται τα ονόματα ενισχυμένων 
και τα ποσά που λαμβάνουν. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από 
τον Πρόεδρο. 

4. Εκτός από τα παραπάνω βιβλία και στοιχεία, το 
Διοικητικό Συμβούλιο αποφασίζει την τήρηση και άλ¬ 
λων βιβλίων και στοιχείων, τα οποία κρίνει ότι είναι 
απαραίτητα για την παρακολούθηση της διαχείρισης 
της περιουσίας του Ιδρύματος και της εκτέλεσης των 
σκοπών του. 

Αρθρο 11 

Τροποποίηση Οργανισμού 

Ο Οργανισμός του Ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα 
με τις διατάξεις των άρθρων 98 του α.ν. 2039/1939 και 
110 και 119 του Αστικού Κώδικα, ύστερα από πρόταση 
του Διοικητικού Συμβουλίου αυτού. 


Αρθρο 12 

Διάλυση του Ιδρύματος- Τύχη περιουσίας αυτού 

1. Το Ιδρυμα διαλύεται όταν και όπως ο νόμος ορί¬ 
ζει. 

2. Σε περίπτωση διάλυσης του Ιδρύματος για οποιο- 
δήποτε λόγο, η περιουσία του περιέρχεται στο εδρεύον 
στην Αθήνα Κέντρο Πυρηνικών Ερευνών «Ο Δημόκριτος», 
νόμιμα εκπροσωπούμενο. 

Στους Υφυπουργούς Εσωτερικών, Δημόσιας Διοίκησης 
και Αποκέντρωσης, Οικονομίας και Οικονομικών καθώς 
και Υγείας και Κοινωνικής Αλληλεγγύης αναθέτουμε τη 
δημοσίευση και εκτέλεση του παρόντος διατάγματος. 

Αθήνα 23 Μαρτίου 2007 

